Ca. hver fjerde mand i Region Nordjylland spiller poker. Men det er ikke held, der tilsmiler nordjyderne. Det viser en ny undersøgelse, som Kompas Kommunikation har foretaget iblandt 1800 mænd for hjemmesiden Partypoker.com. To ud af tre nordjyske mænd i undersøgelsen svarer, at de spiller om penge, men kun en ud af fem vinder i et omfang der gør, at de har overskud. Andre steder i landet har op til en tredjedel overskud. Faktisk er nordjyderne er dem, der vinder mindst. Undersøgelsen viser også, at nordjyderne spiller poker for spændingens skyld og for at fordrive tiden. Pengene kommer ind som grund nummer tre. I resten af landet er pengene den næststørste motivationsfaktor for at spille poker.

Opsummering:
43.000 nordjyske mænd imellem 18 og 60 år har spillet poker på nettet indenfor de sidste år. Om de har vundet eller ej er nok mere tvivlsomt, konkluderer nye tal.